section_heading: Životopis
paragraph_text: Ahmed ef. Burek rođen je 1876. godine u Batuši kod Gornjeg Vakufa. Tu je stekao i početno vjersko obrazovanje. Poslije dolazi u Sarajevo u Gazi Husrev-begovu medresu gdje sluša predavanja Mehmeda ef. Muftića, istaknutog i u cijeloj Bosni i Hercegovini priznatog učenjaka. Usporedo s učenjem u medresi pohađa i nastavu u Daru-l-mualliminu. Po završetku, odlazi u Istanbul, gdje nastavlja studije pred Salih ef. Denizlijom. Od Denizlije je uzeo idžazet (diplomu) 1904/1905.